**Položaj LGBT osoba u**  
**Kanadi**  
**Canada**| 

|  |  |
| --- | --- |
| Zastava Kanade | Zastava duginih boja |
| Zastava Kanade | Zastava duginih boja |

 |
| **Legalizacija** |  - od 1969. |
| **Antidiskriminacioni zakoni** |  |
| **Uzrast seksualne saglasnosti** |  |
| **Brak** |  - nacionalno od 2005. |
| **Istopolna zajednica** |  |
| **Usvajanje** |  - u 9 provincija i na jednoj teritoriji |
| **In vitro fertilizacijaza lezbejke** |  |
| **Vojska** |  - od 1992. |
| **Zakonska promena pola** |  |
| **Organizacije** | Egale Canada, Foundation for Equal Families, Gay Alliance Toward Equality, Lambda Foundation, Canadian Lesbian and Gay Archives, Pride Library**Društveni centri**The 519, GLBTTQ Community Centre of Ottawa, PCE**Sportske organizacije**Ottawa Wolves RFC**Crkve**:Metropolitan Community Church of Toronto, Eucharistic Catholic Church |
| **Mediji** | **Novine**Xtra Ottawa, Xtra!, Xtra! West**Časopisi**fab, Fugues, GayCalgary, Out in Canada**Radio**CIRR-FM**TV**OUTtv, HARDtv, Maleflixxx Television |
| **Događaji** | Black and Blue Festival, Bi-National Lesbian Conference, Capital Pride, Inside Out Film and Video Festival, National Day Against Homophobia, Pride Week, Vancouver Queer Film Festival |
| **Gej kvartovi** | Bank Steet, Church and Wellesley, Davie Village, Gay Village, Montreal |
| **Klubovi** | Woody's |
| **Istaknute osobe** | k.d. lang, Rufus Wainwright, Brad Fraser, Matthew Hall, Brian Orser, Mark Tewksbury, Mark Leduc, Bruce LaBruce, Raymond Burr, Blake Harper, Jeremy Podeswa |
|  LGBT portal |

**Položaj LGBT osoba u Kanadi** gotovo je izjednačen sa položajem ne-LGBT građana i građanki. Kanada je najprogresivnija država Severne Amerike po pitanjima poštovanja prava LGBT osoba i jedna je od najprogresivnijih država sveta po tom pitanju. Godine 2005 Kanada je priznala istopolne brakove na nacionalnom nivou.

Dekriminalizacija homoseksualnosti
----------------------------------

Homoseksualnost je dekriminalizovana 1969. godine nakon donošenja zakona koji je 1967. godine predložio tada ministar pravde, Pierre Trudeau (kasnije premijer Kanade). Trudeau je izjavio: "Nema mesta za državu u spavaćim sobama nacije."

Uzrast seksualne saglasnosti je jednak za istopole i heteroseksualne parove, ali se razlikuje za seksualne odnose, pa tako iznosi 18 godina za analni seks, a 16 godina za ostale seksualne odnose.

Zabrana diskriminacije
----------------------

Godine 1977, Povelja ljudskih prava i sloboda Kvebeka, koja je ujedno i povelja prava i zakon o ljudskim pravima, dopunjena je odredbom koja zabranjuje diskriminaciju na osnovu seksualne orijentacije u privatnom i javnom sektoru. Time je provincija Kvebek postala prva administrativna oblast veća od grada koja je zabranila diskriminaciju na osnovu seksualne orijentacije bilo gde u svetu. Danas je diskriminacija na osnovu seksualne orijentacije eksplicitno zabranjena u svim provincijama Kanade, a Alberta je bila poslednja provincija koja je donela takvu odredbu.

Osim u Jukonu, gde je *seksualna orijentacija* definisana kao *heteroseksualna, homoseksualna i biseksualna*, i odnosi se samo na dobrovoljne odnose između odraslih osoba, u drugim zakonima seksualna orijentacija se ne definiše. U praksi se, međutim, ovaj pojam definiše na isti način, tako da uključuje homoseksualnost, biseksualnost i heteroseksualnost. Federalni sud Kanade je izdao odrednicu da je seksualna orijentacija "precicizan pravni pojam koji se odnosi posebno na preferencije osobe u odnosu na rod" u seksualnim vezama.

Svi zakoni protiv diskriminacije u Kanadi se tumače na način da zabranjuju diskriminaciju protiv transseksualnih osoba, mada se rodni identitet eksplicitno pominje samo u Severozapadnim teritorijama.

Istopolni brak
--------------

*Glavni članak: Istopolni brak u Kanadi*
Vrhovni sud Kanade je 1999. godine doneo presudu u slučaju *M. v. H.* da istopolni parovi imaju prava na mnoge finansijske i pravne beneficije koje su obično povezane sa brakom. Većina zakona koji se tiču parova su u ovlašćenjima provincija, tako da su se prava koja su istopolni parovi dobili, razlikovala od provincije do provincije. Tokom 2002. i 2003. donete su presude u vrhovnim sudovima tri provincije koje su zahtevale od federalne vlade implementaciju punopravnog braka za istopolne parove u neredne dve godine:

* u Ontariju: *Halpern et al. v. Canada* 95 C.R.R. (2d) 1 (Ontario Superior Court, 12. juli, 2002)
* u Kvebeku: *Hendricks v. Quebec* [2002] R.J.Q. 2506 (Quebec Superior Court, 6. septembar, 2002)
* u Britanskoj Kolumbiji: *Barbeau v. British Columbia* 2003 BCCA 251 (Court of Appeal for BC, 1. maj, 2003)

Vlada je najpre reagovala u pravcu žalbi o ustavnosti ovih presuda Vrhovnom sudu Kanade, ali je juna, 2003. vlada promenila odluku i povukla žalbe.

Zakon *Civil Marriage Act* je podnesen parlamentu na prvu diskusiju 1. februara, 2005. godine. Debata je započeta 16. februara, 2005. Nakon tri glasanja, zakon je prešao u senat 29. juna, 2005. Senat je konačno usvojio zakon 19. jula, 2005. godine sa 47 glasova za i 21 glasom protiv. Kraljevski pristanak je dobio 20. jula, 2005.

Vojska
------

Kanadska vojska je 1976. godine dobila administrativnu naredbu (CFAO 19-20) koja je dozvoljavala da pripadnici vojske u čiju se homoseksualnost sumnja, budu ispitivani, a zatim i otpušteni iz službe. Godine 1992. ova odredba je ukinuta, čime je omogućeno LGBT osobama da služe u vojsci bez diskriminacije. 

Prvo istopolno venčanje u vojsci održano je u vojnoj bazi Greenwood, 2005. godine. Pripadnici i pripadnice kanadske vojske učestvuju u paradama ponosa LGBT osoba od 2006. godine.